b'\n_START_ARTICLE_\nMozarteum\n_START_PARAGRAPH_\nMozarteum eller Universit\xc3\xa4t Mozarteum Salzburg, opprinnelig Dommusikverein und Mozarteum er et universitet i Salzburg innen musikkfag dedikert landets og byens store musikalske s\xc3\xb8nn Wolfgang Amadeus Mozart. Institusjonen inneholder ogs\xc3\xa5 samling av dokumenter relatert til Mozart._NEWLINE_I dag er virksomheten delt i tre deler:\n_START_SECTION_\nUniversit\xc3\xa4t Mozarteum\n_START_PARAGRAPH_\nDette het opprinnelig \xc3\x96ffentliche Musikschule Mozarteum, og ble i 1914 anerkjent som musikkonservatorium og slik ble en institusjon p\xc3\xa5 universitetsniv\xc3\xa5. Etter \xc3\xa5 ha hatt flere offisielle navn, fikk den dagens navn Universit\xc3\xa4t Mozarteum Salzburg i 1998. Det gir undervisning innenfor instrumentgrupper som strykeinstrumenter, bl\xc3\xa5seinstrumenter, strengeinstrumenter og slagverkinstrumenter, i konsertfag og musikkpedagogikk. I tillegg er det utdannelse for skuespillere.\n_START_SECTION_\nInternationale Stiftung Mozarteum\n_START_PARAGRAPH_\nI tilknytning til musikkskolen, ble det i 1880 dannet en internasjonal forskningsstiftelse. Denne skal i tillegg til musikkvitenskaplig forskning ogs\xc3\xa5 s\xc3\xb8rge for en forbindelse mellom arven fra Mozart og til samtidsmusikken. _NEWLINE_Stiftelsen har tre kjerneomr\xc3\xa5der: arrangere konserter, museumsvirksomhet (knyttet til Mozarts f\xc3\xb8dested og bolig) og vitenskapelig forskning (knyttet til alle Mozarts rundt 300 etterlatte h\xc3\xa5ndskrifter).\n_START_SECTION_\nMozarteum Orchester Salzburg\n_START_PARAGRAPH_\nMozarteum Orchester Salzburg er byens og delstaten Salzburgs symfoniorkester. Forgjengeren til dette var opprinnelig Dommusikverein und Mozarteum som ble grunnlagt i 1841 blant annet med sterk medvirkning av Mozarts enke Constanze Weber Mozart. Dette var et orkester for studentene ved musikkskolen, og fikk i 1908 dagens navn. _NEWLINE_I 1939 ble den sterke tilknytningen til skolevirksomheten myket opp, og orkesteret ble et profesjonelt orkester. Den norske fl\xc3\xb8ytisten Alf Andersen var i en perioden p\xc3\xa5 1950-tallet ansatt i orkesteret. Siden h\xc3\xb8sten 2004 har briten Ivor Bolton var orkesterets dirigent, og blant andre har Trevor Pinnock v\xc3\xa6rt gjestedirigent.'